stanford-oval/wikipedia huggingface dataset:
Taksin taustapeili
Muusikot

Kapa Ahonen – basso, laulu
Seppo Alajoki – kitarat
Olli Haavisto – pedal steel-kitara, dobro, kitarat
Pekka Itkonen – rummut
Hannu Tuovinen – kitarat, piano, urut, mandoliini, huuliharppu, haitari, laulu
Välimeren kilpailut

Välimeren kilpailut on neljän vuoden välein järjestettävä monilajinen urheilutapahtuma, johon osallistuvat pääasiassa Välimeren rannikon valtiot.
Idean tapahtumasta esitti Egyptin olympiakomitean puheenjohtaja Muhammed Taher Pasha vuoden 1948 kesäolympialaisten yhteydessä, ja ensimmäiset kilpailut järjestettiin Aleksandriassa vuonna 1951. Vuoteen 1991 asti tapahtuma järjestettiin aina vuosi ennen olympialaisia, mutta vuodesta 1993 lähtien se on järjestetty vuosi olympialaisten jälkeen.
Välimeren kilpailuja hallinnoi Välimeren kilpailujen kansainvälinen komitea (ransk. Comité International des Jeux Méditerranéens, CIJM, engl. International Committee of Mediterranean Games, ICMG). Tapahtuman symboli on kolme meren huuhtomaa rengasta, mikä kuvaa Välimerta sekä sitä reunustavia maanosia Aasiaa, Afrikkaa ja Eurooppaa.
Osallistujat

Kilpailuihin otti vuonna 2013 osaa 24 valtiota:
Afrikka: Algeria, Egypti, Libya, Marokko ja Tunisia
Aasia: Libanon ja Syyria
Eurooppa: Albania, Andorra, Bosnia ja Hertsegovina, Espanja, Italia, Kreikka, Kroatia, Kypros, Malta, Monaco, Montenegro, Pohjois-Makedonia, Ranska, San Marino, Serbia, Slovenia ja Turkki.
Aikaisemmin myös Jugoslavia, Serbia ja Montenegro ja Yhdistynyt arabitasavalta ovat osallistuneet. Israel on ainoa Välimeren rannikkovaltio, joka ei ole osallistunut kilpailuihin.
Kilpailut

| Nro | Vuosi | Isäntä | Valtiot | Lajit | Tapahtumat | Kilpailijat> Miehet | Kilpailijat> Naiset | Kilpailijat> Yhteensä |
| --- | --- | --- | --- | --- | --- | --- | --- | --- |
| I. | 1951 | Aleksandria, Egypti | 10 | 14 | 91 | 734 | – | 734 |
| II. | 1955 | Barcelona, Espanja | 10 | 20 | 102 | 1 135 | – | 1 135 |
| III. | 1959 | Beirut, Libanon | 11 | 17 | 106 | 792 | – | 792 |
| IV. | 1963 | Napoli, Italia | 13 | 17 | 93 | 1 057 | – | 1 057 |
| V. | 1967 | Tunis, Tunisia | 12 | 14 | 93 | 1 211 | 38 | 1 249 |
| VI. | 1971 | İzmir, Turkki | 14 | 18 | 137 | 1 235 | 127 | 1 362 |
| VII. | 1975 | Alger, Algeria | 15 | 19 | 160 | 2 095 | 349 | 2 444 |
| VIII. | 1979 | Split, Jugoslavia | 14 | 26 | 192 | 2 009 | 399 | 2 048 |
| IX. | 1983 | Casablanca, Marokko | 16 | 20 | 162 | 1 845 | 335 | 2 180 |
| X. | 1987 | Lattakia, Syyria | 16 | 20 | 162 | 1 845 | 335 | 2 180 |
| XI. | 1991 | Ateena, Kreikka | 18 | 24 | 217 | 2 176 | 586 | 2 762 |
| XII. | 1993 | Languedoc-Roussillon, Ranska | 20 | 24 | 217 | 1 994 | 604 | 2 598 |
| XIII. | 1997 | Bari, Italia | 21 | 27 | 234 | 2 999 | 804 | 2 195 |
| XIV. | 2001 | Tunis, Tunisia | 23 | 23 | 230 | 2 002 | 1 039 | 3 041 |
| XV. | 2005 | Almería, Espanja | 21 | 27 | 258 | 2 134 | 1 080 | 3 214 |
| XVI. | 2009 | Pescara, Italia | 23 | 28 | 244 | 2 183 | 1 185 | 3 368 |
| XVII. | 2013 | Mersin, Turkki | 24 | 27 | 264 | 1 994 | 1 070 | 3 064 |
Lajit

Vuoden 2005 tapahtumassa kilpailtiin 28 lajissa:
| 0 | 1 | 2 | 3 | 4 |
| --- | --- | --- | --- | --- |
|  ammunta  bowls  golf  jalkapallo  jousiammunta  judo  karate  koripallo  käsipallo  lentopallo |  |  melonta  miekkailu  nyrkkeily  paini  painonnosto  purjehdus  pyöräily  pöytätennis  soutu  ratsastus |  |  rytminen voimistelu  telinevoimistelu  tennis  uinti  vammaisuinti  vammaisyleisurheilu  vesipallo  yleisurheilu |
Mitalitaulukko 1951-2009

| Sija | Valtio | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Italia | 750 | 634 | 583 | 1 967 |
| 2. |  Ranska | 579 | 524 | 447 | 1 550 |
| 3. |  Espanja | 274 | 381 | 471 | 1 126 |
| 4. |  Turkki | 263 | 171 | 203 | 637 |
| 5. |  Jugoslavia | 199 | 177 | 182 | 558 |
| 6. |  Kreikka | 165 | 215 | 291 | 670 |
| 7. |  Egypti | 103 | 161 | 191 | 455 |
| 8. |  Tunisia | 70 | 61 | 112 | 243 |
| 9. |  Algeria | 56 | 51 | 94 | 201 |
| 10. |  Marokko | 52 | 64 | 83 | 199 |
| 11. |  Kroatia | 30 | 51 | 57 | 138 |
| 12. |  Slovenia | 27 | 28 | 46 | 101 |
| 13. |  Syyria | 26 | 35 | 73 | 134 |
| 14. |  Yhdistynyt arabitasavalta | 23 | 21 | 30 | 74 |
| 15. |  Serbia | 17 | 22 | 27 | 66 |
| 16. |  Libanon | 13 | 22 | 42 | 77 |
| 17. |  Kypros | 8 | 12 | 9 | 29 |
| 18. |  Albania | 5 | 14 | 12 | 31 |
| 19. |  Bosnia ja Hertsegovina | 3 | 5 | 12 | 20 |
| 20. |  Libya | 2 | 1 | 12 | 15 |
| 21. |  Montenegro | 2 | 2 | 3 | 7 |
| 22. |  San Marino | 1 | 7 | 2 | 10 |
| 23. |  Malta | 0 | 2 | 3 | 5 |
| 24. |  Monaco | 0 | 1 | 1 | 2 |
| 25. |  Andorra | 0 | 0 | 0 | 0 |

| Yhteensä | Yhteensä | 2 668 | 2 662 | 2 986 | 8 315 |
Aiheesta muualla

Välimeren kilpailuiden kansainvälisen komitean sivusto (Arkistoitu – Internet Archive) (englanniksi) (ranskaksi)
Vuoden 2005 Välimeren kilpailuiden sivusto (englanniksi) (espanjaksi) (ranskaksi)
Vuoden 2009 Välimeren kilpailuiden sivusto (englanniksi) (italiaksi) (ranskaksi)
Osallistujat
Särkijärvi (Ylöjärvi, Lavajärvi)

| Särkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°37′47″N, 23°31′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  oja Sammatinjärveen 
Järvinumero:  35.592.1.010
Mittaustietoja
Pinnankorkeus:  105,3 m 
Rantaviiva:  1,711 km 
Pinta-ala:  0,119 km² 
Tilavuus:  0,00183 km³ 
Suurin syvyys:  5 m 
Valuma-alue:  1 km² 
 fiSärkijärvi 
Särkijärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Maantieto

Järvi on 800 metriä pitkä, 200 metriä leveä ja sen pinta-ala on 12 hehtaaria. Järveen laskee vain kaksi ojaa ja sen laskuoja lähtee järven luoteispäästä. Noin 400 metriä pitkä laskuoja laskee Sammatinjärveen. Vesi viipyy järvessä laskennallisesti 269 vuorokautta. Järvellä on kaksi maatilaa ja sen 1,7 kilometriä pitkälle rantaviivalle on rakennettu runsaasti vapaa-ajan asuntoja. Niille johtaa tiet yhdystieltä 2773. Järven itäpuolella kulkee kantatie 65 ja länsipuolella Tampere-Seinäjoki-junarata. Särkivuoren etelärinteella järven rannan tuntumassa on luonnonsuojelualue.
Vedenlaatu

Järven vedenlaatua on tutkittu vuosina 1964, 1985, 1990, 1994, 1995, 2000 ja 2003. Vesi on ruskeaa, mutta siinä on vähän humusta. Veden happamuustaso on kesät ja talvet normaalitasolla. Järven puskurikyky happamuutta vastaan on hyvä. Vedessä on kohonneita ravinnepitoisuuksia. Tämän vuoksi järvi on lievästi rehevöitynyt, mutta levää esiintyy kuitenkin ennustettua enemmän. Vesi kerrostuu lämpötilan mukaan ja on aiheuttamassa pohjakerrkoksissa happivajetta. Happivaje on talvisin voimakkainta, jolloin pohjan tasolla vesi on hapetonta ja pintavesien hapipitoisuus alentunutta. Happikato on aiheuttanut kalakuolemia vuonna 1994 ja 2003. Happikato aiheutti sisäistä kuormitusta. Särkijärvi soveltuu virkistyskäyttöö tyydyttävästi.
Yhdysvaltain Neitsytsaaret kesäolympialaisissa 2016

Yhdysvaltain Neitsytsaaret osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa toimi purjehtija Cy Thompson.
Joukkue > Nyrkkeily

Clayton Laurent – miesten superraskassarja
Joukkue > Purjehdus

Cy Thompson – laser
Joukkue > Uinti

Rexford Tullius – miesten 200 m selkäuinti
Caylee Watson – naisten 100 m selkäuinti
| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Caylee Watson | Naisten 100 m selkäuinti | 1.07,19 | 30. | Ei edennyt | Ei edennyt | Ei edennyt | Ei edennyt |
Joukkue > Yleisurheilu

Eddie Lovett – miesten 110 m aidat
LaVerne Jones-Ferrette – naisten 200 m
Muhammad Halim – miesten kolmiloikka
Teja Kotilainen

Teja Mikael Valdemar Kotilainen-Strömberg (s. 1978) on suomalainen äänilevytuottaja ja manageri. Hän toimi The Rasmuksen, Killerin ja Kwanin managerina yhtyeen alkuvuosina ja tuotti The Rasmuksen lisäksi mm. Apulantaa, Tyrävyötä, Smakia ja The Valkyriansia. Nykyään Kotilainen toimii arboristina.
Särkijärvi (Viitasaari)

| Särkijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°15′57″N, 25°56′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskupuro:  Särkipuro Kolkunjokeen 
Järvinumero:  14.475.1.001
Mittaustietoja
Pinnankorkeus:  145,5 m  
Pituus:  780 m  
Leveys:  120 m  
Rantaviiva:  1,661 km  
Pinta-ala:  5,266 ha  
Tilavuus:  0,0001736 km³ 
Keskisyvyys:  3,3 m  
Suurin syvyys:  8 m  
Saaria:  ei saaria 
 fiSärkijärvi 
Särkijärvi  on Keski-Suomessa Viitasaarella  Puralan lähellä sijaitseva järvi.
Maantietoa

Järvi on 780 metriä pitkä, 120 metriä leveä, ja sen pinta-ala on 5,3 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 173 600 kuutiometriä. Sen keskisyvyys on 3,3 metriä ja suurin syvyys on 8,0 metriä. Sen rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Kolkunjoen valuma-alueeseen (14.475) se kuuluu. Järven vedenpinnan korkeus on 145,5 metriä mpy.
Tejero

Tejero voi tarkoittaa ainakin seuraavia:
Antonio Tejero (1932-), oli Espanjan Guardia Civilin everstiluutnantti, joka yritti nimellä 23-F (23 de febrero) tunnettua vallankaappausta 23. helmikuuta 1981.
Fernando Tejero (1967-), on espanjalainen näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tejero”, voi hakea sivunnimihaulla, laajalla sivunnimihaulla tai tekstihaulla.
Tania Raymonde

| Tania Raymonde |
| --- | --- |

Henkilötiedot
Syntynyt: 22. maaliskuuta 1988 (ikä 36) Los Angeles, Yhdysvallat
Ammatti:  näyttelijä
Näyttelijä
Aktiivisena:  2000–
Merkittävät roolit:  The Garage Elsewhere Wild Cherry Texas Chainsaw 3D
Aiheesta muualla
IMDb 
Elonet
Tania Raymonde (s. 22. maaliskuuta 1988 Los Angeles, Yhdysvallat) on yhdysvaltalainen näyttelijä. Hänen ensimmäinen merkittävä roolinsa oli televisiosarjassa Veljemme on nero, jossa hän näytteli Cynthia Sandersia vuosina 2000–2003. Tania Raymonde on tunnetuin sarjasta Lost, jossa hän näytteli Danielle Rousseaun tytärtä Alex Rousseauta.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 2002 | Children on Their Birthdays | Lily Jane Bobbit |  |
| 2006 | The Garage | Bonnie Jean/B.J. |  |
| 2008 | Japan | Mae |  |
| 2008 | Foreign Exchange | Anita Duarte |  |
| 2009 | Elsewhere | Jillian |  |
| 2009 | The Immaculate Conception of Little Dizzle | Ethyl |  |
| 2009 | Wild Cherry | Helen McNicol |  |
| 2010 | Chasing 3000 | Kelly |  |
| 2011 | Trophy Kids | Tiffany |  |
| 2011 | Chillerama | Zelda |  |
| 2011 | Losers Take All | Wendy Horowitz |  |
| 2012 | Crazy Eyes | Autumn |  |
| 2012 | Blue Like Jazz  | Lauryn |  |
| 2013 | Texas Chainsaw 3D | Nikki |  |
| 2013 | Jodi Arias: Dirty Little Secret | Jodi Arias |  |
| 2014 | Manson Girls | Leslie Van Houten |  |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 2000 | Vain yksi elämä | Alice / nuori Syd | ”Syd in Wonderland” |
| 2000 | The Brothers Garcia | Nicole | ”No hablo Español” |
| 2000–2002 | Veljemme on nero | Cynthia | 5 jaksoa |
| 2001 | The Nightmare Room | Beth | ”Scareful What You Wish For” |
| 2003 | The O’Keefes | Lauren O’Keefe | 8 jaksoa |
| 2003 | Oikeuden puolesta | Petra | ”Big Coal” |
| 2005 | NCIS rikostutkijat | Anna Real | ”An Eye for an Eye” |
| 2006 | Näkijä | Taylor Greene | ”S.O.S.” |
| 2006–2010 | Lost | Alex Rousseau | 19 jaksoa |
| 2008 | The Cleaner | Nika | ”Five Little Words” |
| 2008 | CSI: New York | Laura Roman | ”The Cost of Living” |
| 2008–2009 | Todistettavasti syyllinen | Frankie Rafferty | 8 jaksoa |
| 2009 | Bones | Lexi | ”Mayhem on a Cross” |
| 2009 | Kova laki: Rikollinen mieli | Birgit Kaspers / Shelley Smith | ”Revolution” |
| 2009 | Crash | Roxanne Thigpen | 2 jaksoa |
| 2010 | Unohdetut | Sarah Poole | ”Mama Jane” |
| 2010 | Look | Courtney | 3 jaksoa |
| 2011 | Havaiji 5-0 | Melanie Ayres | ”Ma’eme’e” |
| 2011 | Death Valley | Carla Rinaldi | 12 jaksoa |
| 2012 | 90210 | Sonia | 3 jaksoa |
| 2012 | Switched at Birth | Zarra | 7 jaksoa |
| 2013 | Chicago Fire | Nicole Sermons | 2 jaksoa |
| 2013 | Chicago PD | Nicole Sermons | ”Pilot” |
Särkijärvi (Virrat, Ilomäki)

| Särkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°17′17″N, 23°50′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Sorsanjärveen 
Järvinumero:  35.417.1.018
Mittaustietoja
Pinnankorkeus:  141,2 m  
Rantaviiva:  0,938 km  
Pinta-ala:  2,942 ha  
Saaria:  ei saaria 
 fiSärkijärvi 
Särkijärvi  on Pirkanmaalla Virroilla Ilomäkin kylän lähellä sijaitseva järvi.
Maantietoa

Järven pinta-ala on 2,9 hehtaaria, se on 300 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 950 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Siekkisjärven valuma-alueeseen (35.417) se kuuluu. Järven vedenpinnan korkeus on 141,2 metriä mpy.
Särkijärvi (Ylöjärvi, Luode)

| Särkijärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°57′37″N, 23°26′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Saukko-oja 
Järvinumero:  35.583.1.008
Mittaustietoja
Pinnankorkeus:  167,5 m 
Rantaviiva:  1,692 km 
Pinta-ala:  0,07833 km² 
Suurin syvyys:  6,4 m 
Valuma-alue:  1,7 km² 
 fiSärkijärvi 
Särkijärvi  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Särkijärvi on osa Liesijärven valuma-aluetta.
Maantietoa

Järven pituus on 700 metriä, leveys 250 metriä ja sen pinta-ala on 7,8 hehtaaria. Se sijaitsee Liesijärven luoteispuolella kangasmaastossa Särkivehmaksen ja Löytynkankaan välissä Seitsemisen kansallispuistossa. Siihen on kaivettu neljä metsäojaa, joista koillisessa alkava on sen laskuoja Saukko-oja. Oja laskee 1,1 kilometrin päästä Liesijärven pohjoispäähän. Veden laskennallinen viipymä järvessä on 127 vuorokautta. Rantaviivan pituus on 1,7 kilometriä. Pohjoisosassa sen ranta on soista metsää. Lampi on autio eikä sinne johda tietä. Sen ohittaa länsipuolella kulkeva polku, joka saa alkunsa seututieltä 332 alkavalta metsäautotieltä.
Vedenlaatu

Vedenlaatua on tutkittu ainakin vuosina 1997–2007. Vesi on hyvin humuspitoista ja melko hapanta. Veden happamuustaso eli pH on vaihdellut tutkimusten mukaan 4,6–5,4. Alusvedessä on esiintynyt aika ajoin hapettomuutta. Kriittisimmät ajankohdat ovat loppu talvi ja -loppukesä. Pintavesissä on talvellakin ollut riittävästi happea kaloille. Hapen kuluttaa vedessä olevien ravinteiden määrä. Päällysvedessä forsforin pitoisuudet ovat vaihdelleet 2000-luvun alussa  20–40 µg/l (mikrogrammaa litrassa) ja alusvedessä jopa 87–120 µg/l. Vaikka pitoisuudet olivatkin koholla, pysyi levätuotanto tuona aikana kurissa. Syytä kohonneille pitoisuuksille ei osata kertoa. Järven virkistysarvon arvosana on huonoimmillaa ollut välttävä, mutta ravinteiden määrät ovat kuitenkin ollet laskemassa. Todellinen arvosana voi nykyään nousta hyvän puolellekin.
Tate Britain

| Tate Britain Tate Britain  |
| --- | --- |

Tyyppi:  Taidemuseo, kansallismuseo 
Osoite:  Millbank, London SW1P 4RG  
Sijainti:  Millbank 
Johtaja:  Alex Farquharson (2015 – )  
Kotisivut:  tate.org.uk/visit/tate-britain 
Koordinaatit:  51°29′28″N, 0°07′41″W
 fiTate Britain 
  
Tate Britain (Tate Gallery vuoteen 1999 asti) on Lontoon Millbankissa sijaitseva taidemuseo, joka on osa englantilaista Tate-taidemuseoverkostoa Tate Modernin, Tate Liverpoolin ja Tate St Ivesin kanssa. Tate Britain avattiin vuonna 1897, ja se on verkoston ensimmäinen galleria.
Museo sai alkunsa, kun sir Henry Tate (1819–1899) lahjoitti vuonna 1892 englantilaisen taiteen kokoelmansa Englannin valtiolle. Tate Britainissa on esillä brittiläistä taidetta vuodesta 1500 nykyaikaan.
Aiheesta muualla

Tate Gallery, Suomen Kuvalehti, 21.04.1928, nro 17, s. 39, Kansalliskirjaston digitaaliset aineistot
↑  Mapping Museums . Tieto on haettu Wikidatasta.
↑  New Director of Tate Britain appointed, Tate, 29. heinäkuuta 2015. Tieto on haettu Wikidatasta.
Tejasvi Surya

| Tejasvi Surya |
| --- | --- |

Lok Sabhan jäsen
 23. toukokuuta 2019 –  
Bharatiya Janata Yuva Morchan puheenjohtaja
 26. syyskuuta 2020 –  
Edeltäjä:  Poonam Mahajan
Henkilötiedot
Syntynyt: 16. marraskuuta 1990 (ikä 33) Bangalore, Karnataka, Intia
Tiedot
Puolue:  Intian kansanpuolue
Tejasvi Surya (s. 16. marraskuuta 1990 Bangalore) on intialainen poliitikko, joka äänestettiin Lok Sabhaan vuonna 2019. Hän edustaa Intian kansanpuoluetta (BJP) ja on vuodesta 2020 toiminut sen nuorisojärjestön Bharatiya Janata Yuva Morchan puheenjohtajana.
Suryan valinta Lok Sabhan ehdokkaaksi Bangaloren eteläiseltä vaalipiiriltä vuonna 2019 teki hänestä yhden nuorimmista BJP:n ehdokkaista. Hänen valintansa oli yllättävää myös, koska vaalipiiriä oli edustanut vuodesta 1996 entinen ministeri Ananth Kumar, joka kuoli vuonna 2018. Monet odottivat Kumarin vaimon saavan ehdokkuuden vaalipiirissä, mutta India Todayn lähteiden mukaan Rashtriya Swayamsevak Sangh (RSS) tuki Suryan valintaa, mikä vaikutti BJP:n päätökseen. Surya johti BJP:n Karnatakan yksikön digitaalisesta viestinnästä vastaavaa ryhmää vuoden 2018 osavaltiovaalien aikana. Vuoden 2014 parlamenttivaaleissa hän kampanjoi aktiivisesti Narendra Modin puolesta. Hän on syntyisin poliittisesta perheestä sekä toiminut vuosikymmenen BJP:ssä. Hänellä on myös läheiset välit B. L. Santhoshiin, joka myötävaikutti hänen valintaansa. Surya voitti vastaehdokkaansa kongressipuolueen B. K. Hariprasadin 331 000 äänen erolla.
Parlamentaarikkona Surya on väittänyt, että hindujen tulee hallita valtiovaltaa ehdottomasti dharman turvaamiseksi. Hänen kommenttinsa suututti muun muassa Karnatakan korkeimman oikeuden entisen yleisen syyttäjän B. T. Venkateshin, jonka mukaan lausunto on Intian sekulaarin perustuslainvastainen. Vuonna 2018 hän esitti vastaavasti, että BJP:n tulisi muuttua aidosti hindupuolueeksi. Suryan kommenttien myötä useat ulkointialaisten järjestöt vastustivat hänen kutsumistaan puhujaksi Intian konsulaatin Hampurissa järjestämään tilaisuuteen. Hän on myös ennen Lok Sabhaan pääsyä esittänyt Twitterissä myönteistä näkemystä homoavioliitosta, joka sai tukea Bollywoodin kuuluisilta homojulkkiksilta. Lok Sabhassa hän on tosin vaiennut homoseksuaalien oikeuksista Pink List Indian tutkimuksen mukaan.
Will Graham

| Will Graham |
| --- | --- |
Luoja(t):  Thomas Harris
Näyttelijä(t):  William Petersen (Psykopaatin jäljillä) Edward Norton (Punainen lohikäärme) Hugh Dancy  (Hannibal (televisiosarja))
Henkilötiedot
Ammatti:  FBI:n profiloija
Sukupuoli:  Mies
Suhteet
Puoliso(t):  Molly Foster Graham Hannibal Lecter (televisiosarja)
Infobox OKNimi-testi OK: 
Will Graham on kuvitteellinen hahmo ja päähenkilö Thomas Harrisin kirjoittamassa romaanissa Punainen lohikäärme. Graham on päähenkilö myös kahdessa romaaniin perustuvassa elokuvassa, Psykopaatin jäljillä ja Punainen lohikäärme sekä televisiosarjassa Hannibal, joka hyödynsi lukuisia osia Hannibal -franchisesta.
Punaisessa lohikäärmeessä Grahamin kerrotaan olevan älyllisesti lahjakas ja arvostettu entinen FBI:n profiloija, jolla on kyky tuntea empatiaa psykopaatteja kohtaan oman mielensä kustannuksella.
Graham on vastuussa kannibalistisen sarjamurhaajan ja oikeuspsykiatri Hannibal Lecterin vangitsemisesta. Tapaus traumatisoi Grahamin vakavasti, ja hän jää eläkkeelle FBI:stä. Punaisen lohikäärmeen tapahtumien aikaan Graham palaa vastahakoisesti eläkkeeltä löytääkseen ja ottaakseen kiinni sarjamurhaajan, joka tunnetaan nimellä 'Hammaskeiju'. Tämä vaatii vangitun Lecterin kohtaamisen ja avun pyytämisen tältä.
Graham ei esiinny muissa sarjan kirjoissa lukuun ottamatta muutamia mainintoja jatko-osassa Uhrilampaat. Elokuvassa Psykopaatin jäljillä Grahamia esittää William Petersen ja elokuvassa Punainen lohikäärme häntä esittää Edward Norton. Televisiosarjassa Hannibal Grahamia esittää Hugh Dancy.
Kyvyt

Graham on kuvattu älyllisesti lahjakkaaksi, taitavaksi kriminologiassa ja poikkeuksellisen empatiakykyiseksi. Hänen empatiansa ilmenee kykynä ottaa rikollisten ja psykopaattien näkökulma selvittääkseen elävästi tällaisten yksilöiden mielenlaatua ja motiiveja, hyvinkin rajallisilla tiedoilla. Tämä tekee hänestä taitavan väkivaltarikollisten jäljittäjän, mutta saa hänet henkisesti häiriintyneeksi: hän pelkää ymmärtävänsä psykopaatteja siksi, että on itsekin sellainen. Hänellä on myös valokuvamuisti.
Esiintymiset > Kirja

Punainen lohikäärme kertoo Grahamin taustatarinaa. Hän kasvoi köyhissä olosuhteissa Louisianassa muuttaen myöhemmin New Orleansiin, jossa hänestä tuli murhaetsivä. Hän jätti New Orleansin opiskellakseen oikeuslääketiedettä George Washingtonin yliopistossa. Valmistuttuaan Graham pääsee töihin FBI:n rikoslaboratorioon. Ansaittuaan poikkeuksellista menestystä sekä rikoslaboratoriossa että kentällä Graham saa viran opettajana FBI:n akatemiasta. FBI:n uransa aikana  Graham saa tittelin "erikoistutkija" ollessaan kenttätyössä.
Grahamin ensimmäisessä merkittävässä tapauksessa "Minnesota Shrikeksi" nimetty sarjamurhaaja saalistaa naisopiskelijoita. Graham saa murhaajan, Garrett Jacob Hobbsin, kiinni tämän kotoa Hobbsin yrittäessä tappaa perhettään. Graham löytää Hobbsin vaimon asunnon edestä vuotamasta verta usean puukotushaavan takia. Graham murtaa oven ja ampuu Hobbsin, joka puukottaa omaa tytärtään niskaan. Hobbsin tytär selviää ja jatkaa lopulta elämäänsä. Graham järkyttyy syvästi tapauksesta ja hänet lähetetään psykiatriselle osastolle. Vietettyään kuukauden osastolla hän palaa FBI:lle.
Vuonna 1975 hän jäljittää toisen sarjamurhaajan nimeltä "Chesapeake Ripper", joka poistaa kirurgisesti uhriensa syötävät sisäelimet. Graham huomaa yhdellä useita puukotushaavoja kärsineellä uhrilla olevan parantunut puukotushaava. Potilaskertomusten mukaan uhri oli saanut haavansa metsästysonnettomuudessa viisi vuotta aiemmin. Hän jäljittää Hannibal Lecterin, lääkärin, joka hoiti uhria ensiavussa ja toimii nyt psykiatrina. Ensimmäisessä Grahamin järjestämässä haastattelussa Lecterin kanssa tämä väittää, ettei muista tapauksesta paljoa. Graham palaa myöhemmin tapaamaan Lecteriä tämän vastaanotolle ja muutamassa minuutissa ymmärtää Lecterin olevan hänen etsimänsä sarjamurhaaja. Graham soittaa FBI:n toimistoon Baltimoreen. Kenkänsä pois ottanut Lecter hiipii Grahamin taakse ja viiltää tämän vatsaa veitsellä lähes irrottaen tämän sisälmykset. FBI:N agentit ja Marylandin osavaltion sotilaat saapuvat ja pidättävät Lecterin. Graham viettää kuukausia sairaalassa toipumassa. Vasta sairaalassa ollessaan hän ymmärtää, mikä oli antanut hänelle vihjeen – antiikkinen lääketieteellinen kaavio, jonka haavat sopivat täydellisesti etsityn sarjamurhaajan uhrin haavoihin. Lecterin kiinniotto tekee Grahamista kuuluisuuden, ja häntä kunnioitetaan legendana FBI:ssä. Tabloidin toimittaja Freddy Lounds pääsee sisälle sairaalaan, jossa Graham on toipumassa ja kuvaa tämän haavoja sekä nöyryyttää tätä julkaisussaan. Kokemuksesta traumatisoitunut Graham jää FBI:ltä eläkkeelle pian toipumisensa jälkeen.